**Főzőverseny**

Inárcs, 2020. szeptember 09. 9:30

Információk

A torna helyszíne: Inárcs Sportpark, 2365 Inárcs,

A rendezvény időpontja: 2020. szeptember 09. (szerda) 9:30

A csapatok-versenyzők szabadtéri versenyfelületet kapnak, melyet a szervezők jelölnek ki. Ezen kívül a főzéshez a szervezők az alábbi eszközöket biztosítják: gázpalack, gázrózsa, bogrács, bográcsállvány, fakanál.

A fűszereket, hozzávalókat és az étel elkészítéséhez szükséges alapanyagokat a résztvevőknek kell biztosítaniuk.

**A főzőverseny kezdete:** 2020. szeptember 09. (szerda) 1000 óra

**Nevezés:** a nevezéseket a mellékelt nevezési lapon várjuk.

**Jelentkezési határidő: 2020. augusztus 10.**

**A főzőversenyre az első 20 csapat nevezését tudjuk elfogadni.**

A főzőversenyre jelentkező **csapatok létszámát a szervezők nem korlátozzák**, illetve a versenyző csapatoknak korlátlan számú kísérőik lehetnek.

A versenyzés előfeltétele a nevezési lap kitöltése és megküldése a nevezési határidóig a rendezvény szervezőjének.

**Mennyiség: Legkevesebb tíz adag, ebből egy adag a kóstoláshoz!** (A kóstolásra vitt ételt szépen kitálalva kell a zsűri elé vinni!)

**Díjazás:** az alkészült ételeket szakmai zsűri fogja elbírálni.

**Zsűrizés:** 1300 – 1400

A versenyben részt vevőkkel szemben a rendezők elvárják a főzőhely esztétikus kialakítását, tisztántartását illetve a magas fokú konyha és étkezési higiénia megtartását.

Minden szabályokat betartó és készételt kóstoltató főzőcsapat elismerő oklevélben részesül.

Ételt pénzért kínálni T I L O S !

A helyszín elfoglalása, berendezése reggel 9 órától biztosított. Érdeklődni a szervezőknél a helyszínen.